《杨执中幼与予同舍自予去乡里一别四十五年矣乍见俱不相识承惠诗二首次韵谢之 其二》
元代·大欣

青衿巷南北，鸡犬识比邻。骤面初疑梦，论交晚觉亲。

文章元有命，耕钓岂无人。老矣非吾愿，沧洲合问津。

作者简介：（1284—1344）元僧。江州人，徙南昌，俗姓陈，号笑隐。九岁出家。博通经典，旁及儒家道流百氏之说。居杭州之凤山，迁中天竺，又主建康集庆寺。文宗天历初，被召赴阙，特赐三品文阶，授太中大夫。顺帝时受命校正《禅林清规》。有《蒲室集》。